PMIndiaData/PMIndiaSum huggingface dataset:
লালা লাজপত রায়ের জন্মবার্ষিকীতে শ্রদ্ধা নিবেদন প্রধানমন্ত্রীর

“লালা লাজপত রায়েরজন্মবার্ষিকীতে সশ্রদ্ধ প্রণতি জানাই। নির্ভীকতা, দৃঢ় সংহতি এবং অন্যায় ও অবিচারেরবিরুদ্ধে সংগ্রামের জন্য তিনি সকলের কাছেই শ্রদ্ধার পাত্র ছিলেন।” – লালা লাজপতরায়ের জন্মবার্ষিকী উপলক্ষে এক বার্তায় এ কথা বলেছেন প্রধানমন্ত্রী শ্রী নরেন্দ্র মোদী। /
সাধারণ নির্বাচনে ঐতিহাসিক জয়লাভের জন্য প্রধানমন্ত্রী মোদীকে অভিনন্দন  জানিয়ে শুভেচ্ছাবার্তা এখনও আসছে

সাধারণ নির্বাচনে ঐতিহাসিক জয়ের জন্য প্রধানমন্ত্রী শ্রী নরেন্দ্র মোদীকে অভিনন্দন জানিয়ে বিশ্ব নেতৃবৃন্দের শুভেচ্ছাবার্তা এখনও আসছে। প্রধানমন্ত্রী শ্রী মোদীকে টেলিফোনে সৌদি আরবের যুবরাজ মহম্মদ বিন সলমন, কাতারের আমীর শেখ তামিম বিন হামাদ আল-থানি, জার্মানির চ্যান্সেলর শ্রীমতী আঙ্গেলা মেয়ারকেল, গ্রেট ব্রিটেনের প্রধানমন্ত্রী শ্রী থেরেসা মে এবং শ্রীলঙ্কার প্রাক্তন রাষ্ট্রপতি শ্রী মাহিন্দা রাজাপাক্সে শুভেচ্ছা জানিয়েছেন। তাঁকে উষ্ণ শুভেচ্ছা ও অভিনন্দন জানানোর জন্য প্রধানমন্ত্রী সৌদি আরবের যুবরাজকে ধন্যবাদ জানিয়েছেন। ভারতবাসীর প্রতি তাঁর নিবিড় বন্ধুত্ব এবং উভয় দেশের মধ্যে আরও ঘনিষ্ঠ যোগাযোগ গড়ে তুলতে ব্যক্তিগত আগ্রহের জন্য প্রধানমন্ত্রী সৌদি যুবরাজের প্রশংসা করেন। কাতারের আমীর প্রধানমন্ত্রীকে উষ্ণ শুভেচ্ছা জানিয়ে দুই দেশের মধ্যে সম্পর্ককে আরও গভীরতর করার আহ্বান জানিয়েছেন। সেদেশের আমীরকে ধন্যবাদ জানিয়ে প্রধানমন্ত্রী দু’দেশের মধ্যে মজবুত অংশীদারিত্ব গড়ে তুলতে তাঁর দক্ষতার প্রশংসা করেন। প্রধানমন্ত্রীকে অভিনন্দন জানিয়ে জার্মানির চ্যান্সেলর মেয়ারকেল দু’দেশের মধ্যে ক্রমবর্ধমান অংশীদারিত্বের কথা উল্লেখ করে পারস্পরিক স্বার্থ সংশ্লিষ্ট বিভিন্ন বিষয়ে সহযোগিতাকে আরও সম্প্রসারিত করার ব্যাপারে তাঁর আগ্রহ প্রকাশ করেন। দু’দেশের মধ্যে দ্বিপাক্ষিক সম্পর্কের প্রসারে তথা বিশ্ব শান্তি ও সমৃদ্ধির লক্ষ্যে শ্রীমতী মেয়ারকেল যে দৃষ্টান্তমূলক ভূমিকা পালন করেছেন, তার উল্লেখ করে প্রধানমন্ত্রী মোদী তাঁর ভুয়সী প্রশংসা করেন। জাপানের ওসাকা শহরে আসন্ন জি-২০ শীর্ষ বৈঠকের ফাঁকে মুখোমুখি আলোচনার ব্যাপারেও উভয় নেতা আগ্রহ প্রকাশ করেন। চলতি বছরের শেষ দিকে ভারতে দু’দেশের মধ্যে আন্তঃসরকারি আলোচনায়-ও দুই নেতা সম্মতি প্রকাশ করেন। গ্রেট ব্রিটেনের প্রধানমন্ত্রী থেরেসা মে সাধারণ নির্বাচনে ঐতিহাসিক জনাদেশের জন্য প্রধানমন্ত্রীকে অভিনন্দন জানিয়েছেন। সাধারণ নির্বাচনকে গণতন্ত্রের এক উজ্জ্বল দৃষ্টান্ত হিসাবে বর্ণনা করে প্রধানমন্ত্রী থেরেসা মে ভারতের সাধারণ নির্বাচন সফলভাবে শেষ হওয়ায় দেশবাসীর বিচক্ষণতার প্রশংসা করেন। প্রধানমন্ত্রী মোদী তাঁকে ধন্যবাদ জানিয়ে সেদেশের সঙ্গে বিভিন্ন ক্ষেত্রে দ্বিপাক্ষিক সহযোগিতা আরও নিবিড় করার লক্ষ্যে একযোগে কাজ করার ব্যাপারে গভীর আগ্রহ প্রকাশ করেন। শ্রীলঙ্কার প্রাক্তন রাষ্ট্রপতি শ্রী রাজাপাক্সেকে তাঁর শুভেচ্ছার জন্য ধন্যবাদ জানিয়ে প্রধানমন্ত্রী শ্রী মোদী বলেন, ভারত ও শ্রীলঙ্কা দুই প্রতিবেশী দেশের মধ্যে সুস্থায়ী, নিবিড় ও মৈত্রীপূর্ণ সম্পর্ক রয়েছে। প্রধানমন্ত্রী মোদী আস্থা প্রকাশ করে বলেন, দুই দেশের মধ্যে এই সম্পর্ক উভয় দেশের মানুষের স্বার্থে এবং আঞ্চলিক শান্তি ও সমৃদ্ধির লক্ষ্যে আরও প্রসারিত হবে।
জল সম্পদ ব্যবস্থাপনা ও উন্নয়নমূলক সহযোগিতার ক্ষেত্রে ভারত ও ইজরায়েলের মধ্যে মউ

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভা জলসম্পদ ব্যবস্থাপনা এবং উন্নয়নমূলক সহযোগিতার ক্ষেত্রে ভারত ও ইজরায়েলের মধ্যে একটি ‘মউ’ সাক্ষরের জন্য অনুমতি দিয়েছে। এই দ্বি-পাক্ষিক সহযোগিতা উভয় দেশকেই যথাযথভাবে জলের ব্যবহার, ক্ষুদ্র-সেচ, বর্জ্য জলের পুনর্নবীকরণ ও পুনর্ব্যবহার, জলকে লবণমুক্ত করা, পাথুরে স্তরে জলের পুনর্নবীকরণ প্রযুক্তি সমূহ সহ স্বাভাবিক পদ্ধতিতে জল সংরক্ষণ প্রযুক্তিকে শক্তিশালী করার ক্ষেত্রে সুবিধা দেবে। এই মউ পূর্ণমাত্রায় বাস্তবায়নের জন্য কার্যকরী নিয়ন্ত্রণ করতে একটি যৌথ কর্ম গোষ্ঠি গঠন করা হবে। ভারত এরই মধ্যে জলসম্পদ ব্যবস্থাপনা এবং উন্নয়নমূলক সহযোগিতার ক্ষেত্রে অস্ট্রেলিয়া, রোয়ান্ডা, কম্বোডিয়া, ইরান, ইরাক, ফিজি, চিন এবং বাহেরিনের সঙ্গে চুক্তিবদ্ধ হয়েছে। প্রসঙ্গত বলা যায়, কেন্দ্রীয় জল সম্পদ, নদী উন্নয়ন এবং গঙ্গা পুনরুজ্জীবন মন্ত্রক অংশীদারি নীতি ও প্রযুক্তিগত পারদর্শিতা, প্রশিক্ষণগত পাঠ্যক্রম পরিচালনা্, কর্মশিবির, বৈজ্ঞানিক ও প্রযুক্তিগত আলোচনাচক্র, বিশেষজ্ঞ বিনিময় এবং শিক্ষামূলক সফরের মাধ্যমে অন্যান্য দেশের সঙ্গেও দ্বিপাক্ষিক সহযোগিতার ক্ষেত্রকে সম্প্রসারিত করতে প্রয়াস নিয়েছে। জলের যথাযথ ব্যবহার, ক্ষুদ্র সেচ, বর্জ্য জলের পুনর্ব্যবহার, জলকে লবণমুক্ত করা, পাথুরে স্তরে জলের পুনর্নবীকরণ ইত্যাদি ক্ষেত্রগুলিতে ইজরায়েলের সাফল্যের বিষয়টিকে নজরে রেখে তাদের কাছ থেকে অভিজ্ঞতা এবং বিশেষজ্ঞতা গ্রহণের জন্যও মন্ত্রক সিদ্ধান্ত গ্রহণ করেছে।
লহরীউপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর

লহরী উৎসবউপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্রমোদী। এই উপলক্ষে এক বার্তায় তিনি বলেছেন : “লহরী উৎসব সুখও আনন্দের মধ্যে পালিত হোক! এই উৎসব প্রত্যেকের জীবনে সুখ, সুস্বাস্থ্য ও সমৃদ্ধিবহন করে নিয়ে আসুক এই প্রার্থনা জানাই”।
মহাকাশেরশান্তিপূর্ণ ব্যবহারের ক্ষেত্রে সহযোগিতায় ভারত ও বাংলাদেশের মধ্যে মউ নিয়ে অবহিতকরল করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা মহাকাশের শান্তিপূর্ণ ব্যবহারের ক্ষেত্রে ভারত ও বাংলাদেশের মধ্যেসমঝোতা স্মারক (মউ) নিয়ে অবহিত করল| এই মউটি ২০১৭ সালের এপ্রিল মাসে নয়া দিল্লিতেস্বাক্ষরিত হয়েছিল| এই মউ মহাকাশ বিজ্ঞান, প্রযুক্তি এবং রিমোট সেন্সিং অফ দ্য আর্থ,উপগ্রহ যোগাযোগ, উপগ্রহ নির্ভর ন্যাভিগেশন, মহাকাশ বিজ্ঞান ও গ্রহ অনুসন্ধান,মহাকাশযান ও স্পেস সিস্টেম ও গ্রাউন্ড সিস্টেমের ব্যবহার এবং মহাকাশ প্রযুক্তিরব্যবহার ইত্যাদি বিভিন্ন ক্ষেত্রে সহযোগিতায় সক্ষম করবে| এই মউ-এ মাধ্যমে একটি জয়েন্ট ওয়ার্কিং গ্রুপ গঠিত হবে| যারসদস্য হবেন মহাকাশ বিভাগ/ভারতীয় মহাকাশ গবেষণা সংস্থা (ডি.ও.এস./ইসরো) এবংবাংলাদেশ টেলিকম রেগুলেটরি কমিশন (বি.টি.আর.সি.) থেকে| যে গ্রুপ এই মউ-এর সময়সীমাও রূপায়ণের উপায় সহ অন্যান্য কর্ম পরিকল্পনা তৈরি করবে| এই মউ নতুন গবেষণা কার্যক্রম অন্বেষণ এবং রিমোট সেন্সিং অফ দ্যআর্থ, উপগ্রহ যোগাযোগ, উপগ্রহ নির্ভর ন্যাভিগেশন, মহাকাশ বিজ্ঞান ও মহাকাশঅনুসন্ধানের ক্ষেত্রে ব্যবহার সম্ভাবনায় বিশেষ অনুপ্রেরণা যোগাবে| সংশ্লিষ্ট নির্বাহী সংস্থার দ্বারা জাতীয় নিয়ম-নীতিরযথোপযুক্ত বিবেচনার সঙ্গে দুই দেশের বাজেট বরাদ্দের ব্যবস্থাপনা এবং উপলব্ধ সম্পদসীমার মধ্যে এই মউ-এর কাজের ক্ষেত্রে অর্থের যোগান হবে| এই মউ-এর অধীনে করা যৌথপ্রকল্প ও কাজ যা এর প্রকার ও ক্ষেত্রের ওপর নির্ভরশীল, তা হবে অ-বাণিজ্যিক অথবাবাণিজ্যিক ভিত্তিতে এবং তা পারস্পরিক অর্থপ্রদান ছাড়া অথবা ক্ষতিপূরণমূলক ব্যবস্থাবা চুক্তির ওপর ভিত্তি করে হবে| মানব সভ্যতার মঙ্গলের জন্য মহাকাশ প্রযুক্তির ব্যবহারেরক্ষেত্রে এই মউ একটি যৌথ কর্মকাণ্ডকে বিকশিত করবে| এর ফলে দেশের সমস্ত অংশ ও অঞ্চলউপকৃত হবে| ভারত ও বাংলাদেশ মহাকাশ ক্ষেত্রে একে অপরকে সহযোগিতা করারজন্য আগ্রহ প্রকাশ করেছিল| সে অনুযায়ী মহাকাশ ক্ষেত্রে সহযোগিতার জন্য একটি মউ-এরপরিকাঠামোর মানদণ্ড সরকারি পর্যায়ে আরও প্রক্রিয়াকরণের জন্য বাংলাদেশে নিযুক্তভারতীয় হাই কমিশন এবং বিদেশ মন্ত্রকের কাছে ২০১৬ সালের আগস্ট মাসে পাঠানো হয়|বাংলাদেশের পক্ষ যা নিয়ে ২০১৬ সালের ডিসেম্বর মাসে তাদের সম্মতি জানায়| পরবর্তীতেমহাকাশের শান্তিপূর্ণ ব্যবহারের ক্ষেত্রে সহযোগিতার জন্য ভারত ও বাংলাদেশের মধ্যেএকটি মউ ২০১৭ সালের ৮ এপ্রিল নয়া দিল্লিতে স্বাক্ষর হয়| …
প্রধানমন্ত্রী শ্রী নরেন্দ্র মোদী আগামীকাল (১৬ই মে) নেপালের লুম্বিনী সফর করবেন

নতুন দিল্লি, ১৫ মে, ২০২২ নেপালের প্রধানমন্ত্রী শের বাহাদুর দেউবার আমন্ত্রণে আমি আগামীকাল (১৬ই মে) নেপালের লুম্বিনী সফর করবো। পবিত্র বুদ্ধ জয়ন্তী উপলক্ষে মায়াদেবী মন্দিরে আমি পূজার্চনায় অংশ নিতে অত্যন্ত আগ্রহী। ভগবান বুদ্ধের পবিত্র এই জন্মস্থানে লক্ষ লক্ষ ভারতীয়ের মত শ্রদ্ধা জানানোর সুযোগ পেয়ে আমি অত্যন্ত সম্মানিত। নেপালের প্রধানমন্ত্রীর গত মাসের ভারত সফরের সময় আমাদের মধ্যে ফলপ্রসূ আলোচনার পর আরও একবার প্রধানমন্ত্রী দেউবার সঙ্গে বৈঠকের ব্যপারে আমি অত্যন্ত আশাবাদী। জলবিদ্যুৎ, উন্নয়ন ও যোগাযোগ ব্যবস্থা সহ বিভিন্ন ক্ষেত্রে সহযোগিতাকে আরও সম্প্রসারিত করতে আমাদের অভিন্ন বোঝাপড়া অব্যাহত থাকবে। পবিত্র মায়াদেবী মন্দির পরিদর্শনের পাশাপাশি আমি লুম্বিনী মঠে ইন্ডিয়া ইন্টন্যাশনাল সেন্টার ফর বৌদ্ধ কালচার অ্যান্ড হেরিটেজ সেন্টারের শিলান্যাস অনুষ্ঠানে যোগ দেব। নেপাল সরকারের পক্ষ থেকে বুদ্ধ জয়ন্তী উদযাপন উপলক্ষে আয়োজিত এক অনুষ্ঠানেও আমি অংশ নেব। নেপালের সঙ্গে আমাদের সম্পর্ক অতুলনীয়। ভারত ও নেপালের মধ্যে সভ্যতাগত ও মানুষের সঙ্গে মানুষের যোগাযোগ আমাদের ঘনিষ্ঠ সম্পর্কের এক স্থায়ী ভিত্তি প্রদান করে। আমার সফরের উদ্দেশ্যই হল, সময়ের সঙ্গে সঙ্গে মজবুত হওয়া দুই দেশের সম্পর্ককে উদযাপন করা এবং তাকে আরও নিবিড় করে তোলা। আমাদের এই সম্পর্ক বহু শতাব্দী ধরে বিকশিত হয়েছে এবং দুই দেশের মধ্যে পারস্পরিক যোগাযোগের দীর্ঘ ইতিহাসে তা লিপিবদ্ধ হয়েছে। /
প্রধানমন্ত্রী, আত্মনির্ভর ভারত ইনোভেশন চ্যালেঞ্জের সূচনা করেছেন

প্রধানমন্ত্রী শ্রী নরেন্দ্র মোদী, দেশের বিভিন্ন শ্রেষ্ঠ অ্যাপ, যেগুলি ইতিমধ্যেই নাগরিকরা ব্যবহার করছেন এবং যেগুলির নিজ নিজ ক্ষেত্রে বিশ্বমানের হয়ে ওঠার সম্ভাবনা রয়েছে, এমন অ্যাপ শনাক্ত করতে ‘আত্মনির্ভর ভারত ইনোভেশন চ্যালেঞ্জে’র সূচনা করেছেন। প্রধানমন্ত্রী তাঁর বার্তায় বলেছেন, ‘আজ আমাদের স্টার্টআপ এবং প্রযুক্তি সংস্থাগুলির মধ্যে বিশ্বমানের অ্যাপ তৈরি করার বিপুল উৎসাহ তৈরি হয়েছে। তাদের ভাবনা ও উৎপাদিত সামগ্রীকে উৎসাহ দেবার জন্য বৈদ্যুতিন ও তথ্যপ্রযুক্তি মন্ত্রক @GoI_MeitY এবং অটল ইনোভেশন মিশন @
ঘূর্ণঝড় উমফানের ফলে উদ্ভুত পরিস্থিতির প্রস্তুতির পর্যালোচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদীর পৌরহিত্যে আজ বঙ্গোপসাগরে সৃষ্ট ঘূর্ণিঝড় ‘উমফান’এর ফলে উদ্ভুত পরিস্থিতির প্রস্তুতি নিয়ে একটি উচ্চ পর্যায়ের পর্যালোচনা বৈঠক হয়। বৈঠকে প্রধানমন্ত্রী পুরো পরিস্থিতির পর্যালোচনা করেন। জাতীয় বিপর্যয় মোকাবিলা বাহিনী উদ্ধারকাজের বিষয়ে বিস্তারিত জানিয়েছে। বাহিনীর মহানির্দেশক জানান, ২৫টি দলকে বিভিন্ন জায়গায় মোতায়েন করা হয়েছে। ১২টি দলকে প্রস্তুত রাখা হয়েছে। যেকোন পরিস্থিতির মোকাবিলায় দেশের অন্য জায়গা থেকে আরও ২৪টি জাতীয় বিপর্যয় মোকাবিলা বাহিনীর দলকে তৈরি রাখা হয়েছে। কেন্দ্রীয় স্বরাষ্ট্রমন্ত্রী শ্রী অমিত শাহ্, প্রধানমন্ত্রীর মুখ্য উপদেষ্টা শ্রী পি কে সিনহা, ক্যাবিনেট সচিব শ্রী রাজীব গৌবা সহ কেন্দ্রের উচ্চ পদস্থ আধিকারিকরা বৈঠকে উপস্থিত ছিলেন।
প্রধানমন্ত্রী এবং অস্ট্রেলিয়ার প্রধানমন্ত্রীর মধ্যে টেলিফোনে 
বাক্যালাপ

প্রধানমন্ত্রী নরেন্দ্র মোদী আজ অস্ট্রেলিয়ার প্রধানমন্ত্রী স্কট মরিসনের সঙ্গে টেলিফোনে কথা বলেন । চলতি কোভিড-19 সংক্রমণ অতিমারী প্রতিরোধে উভয় সরকার অভ্যন্তরীণ যে উদ্যোগ নিয়েছে সে বিষয়ে দুই নেতার মধ্যে আলোচনা হয়। স্বাস্থ্য সঙ্কটকালে দ্বিপাক্ষিক আলোচনার মাধ্যমে অভিজ্ঞতা ভাগ করে নেওয়ার গুরুত্বের উপর তারা জোর দেন।পাশাপাশি গবেষণা ক্ষেত্রে যৌথ উদ্যোগের বিষয়েও তারা সহমত প্রকাশ করেন। প্রধানমন্ত্রী জানান, সফর নিষেধাজ্ঞার দরুন যদি কোনো অস্ট্রেলিয়ার নাগরিক ভারতে আটকে থাকেন,তার যাবতীয় প্রয়োজনীয় ব্যবস্থা সুনিশ্চিত করবে ভারত সরকার। অপরদিকে অস্ট্রেলিয়ার প্রধানমন্ত্রী স্কট মরিসন একই ভাবে সুনিশ্চিত করেন অস্ট্রেলিয়ায় আটকে থাকা ভারতীয় নাগরিক এবং সে দেশে পাঠরত ভারতীয় ছাত্র ছাত্রীরা অস্ট্রেলিয়া সমাজে সমানভাবে গুরুত্বপূর্ণ । উভয় নেতা, এই সঙ্কটকালে ভারত-অস্ট্রেলিয়া অংশিদারিত্বে ভারত-প্রশান্ত মহাসাগরীয় অঞ্চল সহ বৃহত্তর ক্ষেত্রে এক যোগে কাজ করার বিষয়ে সহমত প্রকাশ করেন।
পদ্মশ্রী ডাঃ সুশোভন বন্দ্যোপাধ্যায়ের প্রয়াণে প্রধানমন্ত্রীর শোকপ্রকাশ

নয়াদিল্লি, ২৬ জুলাই, ২০২২ প্রধানমন্ত্রী শ্রী নরেন্দ্র মোদী পদ্মশ্রী ডাঃ সুশোভন বন্দ্যোপাধ্যায়ের প্রয়াণে গভীর শোক ব্যক্ত করেছেন। এক ট্যুইট বার্তায় প্রধানমন্ত্রী বলেছেন, “ডাক্তার সুশোভন বন্দ্যোপাধ্যায় সর্বশ্রেষ্ঠ মানবাত্মার প্রতীক। অসংখ্য মানুষের রোগ উপশমকারী একজন দয়ালু ও উদারহৃদয় চিকিৎসক হিসেবেই তিনি স্মরণীয় হয়ে থাকবেন। পদ্ম পুরস্কার প্রদান অনুষ্ঠানের সময় তাঁর সঙ্গে মতবিনিময়ের কথা আমার আজও মনে আছে। তাঁর প্রয়াণে আমি ব্যথিত। ওঁর পরিবার এবং অনুরাগীবৃন্দের প্রতি শোক ও সমবেদনা জানাই। ওঁ শান্তি।”
রাজেন্দ্র কেন্দ্রীয় কৃষি বিশ্ববিদ্যালয় বিল, ২০১৫-র সংশোধন প্রস্তাবে সম্মতি কেন্দ্রীয় মন্ত্রিসভার

‘রাজেন্দ্র কেন্দ্রীয় কৃষি বিশ্ববিদ্যালয়ে’র নাম বদল করে ‘ডঃ রাজেন্দ্র প্রসাদকেন্দ্রীয় কৃষি বিশ্ববিদ্যালয়’ রাখার জন্য রাজেন্দ্র কেন্দ্রীয় কৃষি বিশ্ববিদ্যালয় বিল, ২০১৫-কে সরকারিভাবে সংশোধনের বিষয়টিতে আজ কর্মপরবর্তী অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। মন্ত্রিসভার এই সিদ্ধান্তের ফলে কৃষি ও সংশ্লিষ্ট বৈজ্ঞানিক পঠনপাঠনের ক্ষেত্রে নির্দিষ্ট লক্ষ্য পূরণের কাজটি বিশেষভাবে উৎসাহিত হবে। শুধু তাই নয়, সংশ্লিষ্ট ক্ষেত্রে উপযুক্ত শ্রমশক্তি গড়ে তোলার চাহিদাও পূরণ হবে বলে আশা করা হচ্ছে। এছাড়াও, কারিগরি এবং পরিকাঠামো ক্ষেত্রে প্রয়োজনীয় শ্রমশক্তি ও সুযোগ-সুবিধার অপ্রতুলতার মতো প্রতিবন্ধকতাটিকেও কাটিয়ে ওঠা সহজতর হবে।
লোকসভায় রাষ্ট্রপতির অভিভাষণের প্রেক্ষিতে প্রধানমন্ত্রীর জবাবী ভাষণের উল্লেখযোগ্য কয়েকটি বৈশিষ্ট্য

লোকসভায় রাষ্ট্রপতির অভিভাষণের প্রেক্ষিতে প্রধানমন্ত্রী শ্রী নরেন্দ্র মোদী আজ জবাবী ভাষণ দেন। একাধিক ট্যুইটে প্রধানমন্ত্রী বলেছেন : “একটি সরকারকে ভারতের মানুষের স্বার্থে কাজ করতে হবে, জনগণের আশা-আকাঙ্ক্ষাগুলির প্রতি সরকারকে সংবেদনশীল হতে হবে। এখানে দুর্নীতির কোন স্থান নেই। সংসদে তর্ক-বিতর্কে বহু সদস্য অংশ নিয়েছেন। আমি তাঁদের সকলকে ধন্যবাদ জানাই। ২০১৯-এর সংসদীয় নির্বাচনে প্রথমবার যাঁরা ভোট দিতে চলেছেন, আমি তাঁদের সকলকে অভিনন্দন জানাই। একবিংশ শতাব্দীতে যাঁরা জন্মগ্রহণ করেছেন তাঁরা এবার ভোটদাতা হতে চলেছেন। ভারতের অগ্রগতিতে সঠিক রূপদানের ক্ষেত্রে এঁরা গুরুত্বপূর্ণ ভূমিকা পালন করবেন। আস্থা ও প্রত্যাশার ওপর নির্ভর করে আমাদের দেশ এগিয়ে যাবে। চ্যালেঞ্জ থেকে যারা দূরে পালায়, আমরা তাদের মতো নই। আমরা চ্যালেঞ্জের মুখোমুখী হই এবং মানুষের আশা-আকাঙ্ক্ষা পূর্ণ করার চেষ্টা করি। কংগ্রেসে আমার বন্ধুরা দুটি সময় লক্ষ্য করেছেন তা হল,
নতুন রাষ্ট্রপতি ভবন সংগ্রহশালার উদ্বোধন করলেন প্রধানমন্ত্রী

রাষ্ট্রপতি ভবনের নতুন সংগ্রহশালাটির আজ উদ্বোধন করলেন প্রধানমন্ত্রী শ্রী নরেন্দ্র মোদী। এটিহল রাষ্ট্রপতি ভবনের দ্বিতীয় পর্যায়ের সংগ্রহশালা। রাষ্ট্রপতি শ্রী প্রণব মুখোপাধ্যায়, উপরাষ্ট্রপতি শ্রী হামিদ আনসারি এবং অন্যান্য বিশিষ্ট ব্যক্তিদের উপস্থিতিতে দ্বারোদ্ঘাটন হয় নতুন সংগ্রহশালাটির। এইউপলক্ষে কয়েকটি বইও প্রকাশ করা হয় এদিনের অনুষ্ঠানে। এই বই বা ‘গ্রন্থ’গুলিকে একঐতিহাসিক স্মারক বলে চিহ্নিত করেন প্রধানমন্ত্রী। তিনি বলেন, অতীতের মধ্যেপ্রাণসঞ্চার ঘটল এই বইগুলি প্রকাশের মধ্য দিয়ে। প্রধানমন্ত্রী তাঁর ভাষণে বলেন, দেশের প্রতি রাষ্ট্রপতি শ্রীপ্রণব মুখোপাধ্যায়ের অবদান অপরিসীম। রাষ্ট্রপতির কার্যালয়টিতেও তাঁর বহু অবদানেরচিহ্ন রয়েছে। বিভিন্ন রাজনৈতিক প্রেক্ষাপটের ব্যক্তিরা কিভাবে যুক্ত প্রচেষ্টায়মিলিত হতে পারেন তা আমরা শিখতে পারি রাষ্ট্রপতি শ্রী মুখোপাধ্যায়ের কাছ থেকে। প্রধানমন্ত্রী আরও বলেন, পুনর্নবীকরণযোগ্যজ্বালানি শক্তি, জল সংরক্ষণ বা ডিজিটাল ভারত – যাই হোক না কেন, এ সমস্ত কিছু উদ্যোগেরই সূচনা হয়েছে রাষ্ট্রপতি ভবনে। /
বৈদ্যুতিন শিল্পে বিনিয়োগ বৃদ্ধির লক্ষ্যে এবং সংশ্লিষ্ট ক্ষেত্রে আমদানির ওপর নির্ভরশীলতা কমাতে এক বিশেষ প্রস্তাবে   অনুমোদন দিল কেন্দ্রীয় মন্ত্রিসভা

দেশের বৈদ্যুতিন ক্ষেত্রে বিনিয়োগ সংক্রান্ত সুযোগ-সুবিধা প্রসারে সংশোধিতবিশেষ সুযোগ-সুবিধার প্যাকেজ সম্পর্কিত কর্মসূচিটিতে সংশোধন আনার যে প্রস্তাব পেশকরা হয়েছিল তাতে আজ অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে আজ এখানে অনুষ্ঠিত হয় কেন্দ্রীয় মন্ত্রিসভার বৈঠকটি।আগামী ২০২০ সালের মধ্যে বৈদ্যুতিন ক্ষেত্রে আমদানির প্রয়োজনীয়তা শূন্যে নামিয়েআনার লক্ষ্যে এই সিদ্ধান্ত গ্রহণ করা হয়েছে। সরকারি এই অনুমোদনদানের ফলে বৈদ্যুতিন সাজসরঞ্জামের নকশা ও উৎপাদনক্ষেত্রে বিনিয়োগ দ্রুত বৃদ্ধি পাওয়া ছাড়াও একদিকে যেমন কর্মসংস্থানের প্রভূতসুযোগ সৃষ্টি হবে, অন্যদিকে তেমনই আমদানির ওপর নির্ভরশীলতাও ক্রমশ হ্রাস পেতেথাকবে। কর্মসূচির আওতায় ইতিমধ্যেই যে সমস্ত প্রকল্প রয়েছে তাতে প্রত্যক্ষ ওপরোক্ষভাবে কর্মসংস্থানের সুযোগ ঘটবে প্রায় ১০ লক্ষ ব্যক্তির।
পবিত্র দীপাবলী উৎসব উপলক্ষে দেশবাসীকে প্রধানমন্ত্রীর শুভেচ্ছা

পবিত্র দীপাবলী উৎসব উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন। এক শুভেচ্ছা বার্তায় তিনি বলেছেন, সকলকে দীপাবলীর শুভেচ্ছা। এই উৎসব প্রত্যেকের জীবনে আনন্দ, সুস্বাস্থ্য ও সমৃদ্ধি নিয়ে আসুক। মঙ্গল ও উজ্জ্বলতার শক্তি সর্বদাই বিরাজ করুক।
২০২০-র অ্যাসিস্টেড রিপ্রোডাক্টিভ টেকনলজি রেগুলেশন বিল অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ দেশে নারীদের কল্যাণে ঐতিহাসিক একটি বিল – অ্যাসিস্টেড রিপ্রোডাক্টিভ টেকনলজি রেগুলেশন বিল, ২০২০ অনুমোদিত হয়েছে। সারোগেসি রেগুলেশন বিল, ২০২০ সংসদে উপস্থাপনের পর এবং মেডিকেল টার্মিনেশন অফ প্রেগনেন্সি অ্যামেন্ডমেন্ট বিল, ২০২০ অনুমোদন পাওয়ার পর এই উদ্যোগ নেওয়া হয়েছে। মহিলাদের প্রজননের অধিকার রক্ষায় এই আইনি পদক্ষেপগুলি যুগান্তকারী। এই বিল সংসদে অনুমোদনের পরই কেন্দ্র এটি কার্যকর করার বিজ্ঞপ্তি জারি করবে। তারপর, জাতীয় স্তরের একটি পর্ষদ গঠন করা হবে। এই পর্ষদ বিভিন্ন স্বাস্থ্যকেন্দ্রের কর্মীদের জন্য কিছু নির্দেশিকা জারি করবে যার মধ্যে রয়েছে ঐ স্বাস্থ্যকেন্দ্রগুলির পরিকাঠামো, পরীক্ষাগার এবং বিভিন্ন যন্ত্রপাতির বিষয়ে বিস্তারিত নির্দেশিকা। রাজ্য এবং কেন্দ্রশাসিত অঞ্চলগুলি কেন্দ্রের বিজ্ঞপ্তির তিন সপ্তাহের মধ্যে পর্ষদ গঠন করবে। রাজ্যস্তরের পর্ষদের দায়িত্ব থাকবে জাতীয় স্তরের পর্ষদের নীতিগুলি অনুসরণ করা। এই বিলের মাধ্যমে একটি কেন্দ্রীয় স্তরের তথ্যভাণ্ডার তৈরি করা হবে যেটি জাতীয় পর্ষদকে সাহায্য করবে। যারা লিঙ্গ নির্ধারণ, মনুষ্য ভ্রূণ বিক্রি এবং এই ধরনের বেআইনি কার্যকলাপের জন্য বিভিন্ন সংস্থা, চক্র বা সংগঠন চালাবে তাদের বিরুদ্ধে কঠোর শাস্তির সংস্থান এই বিলের আওতায় থাকছে।
শ্রমিক কল্যাণে আই এল ও-র অর্থনৈতিক রূপান্তরের প্রস্তাব : অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ আন্তর্জাতিক শ্রম সংগঠন (আই এল ও) গৃহীত এক প্রস্তাবে আজ আনুষ্ঠানিকভাবে সম্মতি জানানো হল।ঐ প্রস্তাবে প্রাথমিক অর্থনীতিকে ব্যবহারিক অর্থনীতিতে রূপান্তরের সুপারিশ রয়েছে। এই সুপারিশগুলি পেশ করা হবে সংসদে। আন্তর্জাতিক শ্রম সংগঠন গত জুন মাসে জেনেভায় অনুষ্ঠিত ১০৪তম অধিবেশনে ঐ সুপারিশগুলি গ্রহণ করে।কেন্দ্রীয় শ্রম ও কর্মসংস্থান প্রতিমন্ত্রী ঐ সম্মেলনে ভারতের প্রতিনিধিত্ব করেন। ভারত নীতিগতভাবে ঐ সময় সমর্থন জানায় ঐ সুপারিশগুলিকে। সংগঠনের শাসনতন্ত্রের ১৯ নং অনুচ্ছেদ অনুযায়ী আই এল ও-র প্রত্যেক সদস্যেরই সম্মেলনে গৃহীত প্রস্তাবগুলি উপযুক্ত কর্তৃপক্ষের কাছে পেশ করা বাধ্যতামূলক। ভারতের ক্ষেত্রে এই প্রস্তাব পেশ করা হবে সংসদে।প্রাথমিক অর্থনীতিকে ব্যবহারিক অর্থনীতিতে রূপান্তরের পাশাপাশি শ্রমিক-কর্মচারীদের মৌলিক অধিকার রক্ষার ওপরও ঐ সুপারিশে জোর দেওয়া হয়েছে।তবে, আন্তর্জাতিক শ্রম সংগঠনের এই প্রস্তাবগুলি বাস্তবায়নের ক্ষেত্রে কোনরকম আর্থিক দায়বদ্ধতা থাকবে না ভারতের। সুপারিশগুলি কার্যকর হবে দেশের সকল শ্রমিক-কর্মচারীদের ক্ষেত্রেই।
গুরু গোবিন্দ সিংজির ৩৫০তম প্রকাশ পর্বে শ্রদ্ধা ও প্রণাম জানালেনপ্রধানমন্ত্রী

দশম শিখগুরু গুরু গোবিন্দ সিংজির ৩৫০তম প্রকাশ পর্বে গভীর শ্রদ্ধা নিবেদনকরেছেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় তিনি বলেছেন : “পরম শ্রদ্ধেয় শ্রী গুরু গোবিন্দ সিংজির ৩৫০তম প্রকাশ পর্বে আমি তাঁকেপ্রণাম জানাই। এক ব্যতিক্রমী সাহসিকতা এবং গভীর প্রজ্ঞার বহিঃপ্রকাশ ঘটেছিল তাঁরমধ্যে। তাঁর মহান চিন্তাভাবনা এবং দুঃসাহসিক কর্মপ্রচেষ্টা বহু প্রজন্ম ধরেইজনসাধারণকে অনুপ্রাণিত করে যাবে। সমতাই শক্তি – এই নীতিতে বিশ্বাসী ছিলেন শ্রী গুরু গোবিন্দ সিংজি। যে কোনওধরণের সামাজিক বৈষম্যের তিনি ছিলেন বিরোধী। সততা ও ন্যায়বিচারের মতো গুণগুলির জন্যতিনি সর্বদাই শ্রদ্ধার আসনে অধিষ্ঠিত ছিলেন”।
বয়োজ্যেষ্ঠ পেনশন বীমা যোজনা

বয়োজ্যেষ্ঠ পেনশেন বীমা যোজনা ২০১৭ চালু করার বিষয়ে কেন্দ্রীয়মন্ত্রিসভা সূচনা-উত্তর অনুমোদন দিয়েছে। প্রধানমন্ত্রী শ্রী নরেন্দ্র মোদীরপৌরহিত্যে কেন্দ্রীয় মন্ত্রিসভার বৈঠকে আজ আর্থিক অন্তর্ভুক্তি ও সামাজিকনিরাপত্তা বিধানে সরকারের অঙ্গীকারের অঙ্গ হিসেবে এটির অনুমোদন দেওয়া হয়। বর্তমান অর্থবর্ষে জীবন বীমা নিগম (এলআইসি)-র মাধ্যমে প্রকল্পটিরূপায়িত হবে। বয়োবৃদ্ধদের সামাজিক সুরক্ষা দানের জন্য এবং ৬০ বছর বা তার বেশিবয়স্কদের সুদ জনিত আয় হ্রাস পাওয়ার পরিপ্রেক্ষিতে উপার্জনের স্হিরতা দিতে এইপ্রকল্প ১০ বছর ধরে বার্ষিক ৮ শতাংশ হারে পেনশনের নিশ্চয়তা দেবে, এবং এক্ষেত্রেমাসিক / ত্রৈমাসিক / সান্মাষিক ও বার্ষিক ভিত্তিতে পেনশন তোলা যাবে। এলআইসি-র পক্ষ থেকে প্রদত্ত আয়আর ৮ শতাংশ হারে নিশ্চয়তামূলক প্রদানের মধ্যের ব্যবধানটুকু ভারত সরকার বার্ষিকভর্তুকি হিসেবে পূরণ করবে। বরিষ্ঠ পেনশন বীমা যোজনা শুরুর তারিখ থেকে একবছরের মেয়াদে গ্রাহকভুক্তির জন্য খোলা থাকবে।
রাশিয়া সফরের প্রাক্কালে প্রধানমন্ত্রীর বিবৃতি

প্রধানমন্ত্রী শ্রী নরেন্দ্র মোদী আজ রাশিয়া সফরে যাচ্ছেন। যাত্রার প্রাক্কালে এক বিবৃতিতে প্রধানমন্ত্রী বলেছেন : আজ থেকে আমার রাশিয়া সফর শুরু হচ্ছে। সরকার গঠন করার পর এই প্রথম ঐ দেশ সফরে যাচ্ছি আমি। বিশ্বের যে সমস্ত দেশের সঙ্গে ভারতের মৈত্রী সম্পর্ক স্থাপিত হয়েছে সবচেয়ে দৃঢ় রাশিয়া তার মধ্যে অন্যতম। ২০০১-এর একটি ঘটনা আমার মনে পড়ছে। আমি তখন সবেমাত্র গুজরাটের মুখ্যমন্ত্রী হিসেবে দায়িত্বভার গ্রহণ করেছি। সেই সময় অটলজির সঙ্গে রাশিয়া যাওয়ার সৌভাগ্য আমার হয়েছিল। সম্ভবত এটাই ছিল ভারত-রাশিয়ার প্রথম শীর্ষ বৈঠক। এই প্রথা আজও চলে আসছে। আমার এই সফর শক্তি, নিরাপত্তা এবং অর্থনৈতিক ক্ষেত্রে ভারত ও রাশিয়ার সহযোগিতাকে আরও নিবিড় করে তুলবে। বিজ্ঞান, প্রযুক্তি, খনিজ অনুসন্ধান সহ অন্যান্য ক্ষেত্রগুলিতেও আমরা আমাদের সহযোগিতাকে আরও এগিয়ে নিয়ে যেতে চাই। ভারত ও রাশিয়ার বাণিজ্য সম্পর্কেরও আরও প্রসার ঘটা সম্ভব। এর ফলে, শুধুমাত্র আমাদের দুটি জাতিই নয়, উপকৃত হবে সমগ্র বিশ্ব। আমার এই সফরকালে প্রেসিডেন্ট পুতিনের সঙ্গে আমার আলোচনা হবে সুদূরপ্রসারী। রাশিয়ার বাণিজ্য প্রতিনিধিদের সঙ্গেও আমি কথাবার্তা বলব এবং তাদের আমন্ত্রণ জানাব ভারতে বিনিয়োগ করার জন্য। ‘ভারতের বন্ধুরা’ কর্মসূচিতেও আমি উপস্থিত থাকব। আমার স্থির বিশ্বাস, আমার এই সফর দুটি দেশের জনসাধারণের মধ্যে যে বলিষ্ঠ সম্পর্কের বাতাবরণ রয়েছে তার আরও প্রসারেও এক বিশেষ ভূমিকা পালন করবে।
পশ্চিমবঙ্গের মুখ্যমন্ত্রীর সঙ্গে রাজ্যের বন্যা পরিস্থিতি নিয়ে প্রধানমন্ত্রীর আলোচনা

নতুনদিল্লি, ৪ঠা আগস্ট, ২০২১ প্রধানমন্ত্রী শ্রী নরেন্দ্র মোদী জলাধার থেকে জল ছাড়ার ফলে পশ্চিমবঙ্গের কিছু অংশে বন্যা হওয়ায় রাজ্যের মুখ্যমন্ত্রী শ্রীমতী মমতা ব্যানার্জির সঙ্গে কথা বলেছেন। পরিস্থিতির মোকাবিলায় কেন্দ্রের তরফ থেকে সম্ভাব্য সব রকমের সহযোগিতার আশ্বাস প্রধানমন্ত্রী দিয়েছেন। প্রধানমন্ত্রীর দপ্তরের এক ট্যুইট বার্তায় বলা হয়েছে “ জলাধার থেকে জল ছাড়ার ফলে রাজ্যের কিছু অংশে বন্যা হওয়ায় প্রধানমন্ত্রী@narendramodi পশ্চিমবঙ্গের মুখ্যমন্ত্রী @MamataOfficial -এর সঙ্গে কথা বলেছেন। পরিস্থিতির মোকাবিলায় কেন্দ্রের তরফ থেকে সম্ভাব্য সব রকমের সহযোগিতার আশ্বাস প্রধানমন্ত্রী দিয়েছেন। প্রধানমন্ত্রী দুর্গত অঞ্চলে সকলের নিরাপত্তা ও মঙ্গল কামনা করেছেন।“
প্রধানমন্ত্রী রাঁচিতে ‘প্রধানমন্ত্রী জন আরোগ্য যোজনা’র সূচনা করবেন, সিকিমে পাকিয়ং বিমানবন্দরের উদ্বোধন করবেন

প্রধানমন্ত্রী শ্রী নরেন্দ্র মোদী আগামী ২৩শে সেপ্টেম্বর, ২০১৮-তে ঝাড়খণ্ডের রাঁচিতে প্রধানমন্ত্রী জন আরোগ্য যোজনার উদ্বোধন করবেন। এই প্রকল্পের আওতায় প্রতি বছর ১০ কোটিরও বেশি পরিবারকে ৫ লক্ষ টাকা মূল্যের সুস্বাস্থ্য নিশ্চিতকরণের সুযোগ দেওয়া হবে। প্রধানমন্ত্রী জন আরোগ্য যোজনা বিষয়ক এক প্রদর্শনীও ঘুরে দেখবেন। সুবিধাভোগী চিহ্নিতকরণ ও ই-কার্ড তৈরির মতো কর্মসূচি ও তিনি প্রত্যক্ষ করবেন। একই অনুষ্ঠানে প্রধানমন্ত্রী চাইবাসা ও কোডারমায় মেডিকেল কলেজের ভিত্তিপ্রস্তর স্থাপন করবেন। তিনি দশটি স্বাস্থ্যকেন্দ্রেরও উদ্বোধন করবেন। সিকিমের গ্যাংটকে রওনা দেওয়ার পূর্বে তিনি সাধারণের উদ্দেশ্যে ভাষণ দেবেন। ২৪শে সেপ্টেম্বর প্রধানমন্ত্রী পাকিয়ং বিমানবন্দরের উদ্বোধন করবেন। এর ফলে সিকিম রাজ্যটি দেশের বিমান পরিবহণের মানচিত্রে স্থান পাবে। এই বিমানবন্দর হিমালয়ের কোলের এই রাজ্যটির যোগাযোগ ব্যবস্থাকে জোরদার করবে এবং সেখানকার পর্যটনেরও বিকাশ ঘটাবে। প্রধানমন্ত্রী পাকিয়ং বিমানবন্দরে পৌঁছনোর পরে বিমানবন্দর ও টার্মিনাল বিল্ডিং-এর বিষয়ে তাঁকে জানানো হবে। তিনি পাকিয়ং বিমানবন্দরের উদ্বোধনী ফলক উন্মোচন করবেন। তারপর প্রধানমন্ত্রী উপস্থিত জনগণের উদ্দেশ্যে ভাষণ দেবেন। /
ভারত ওতাজিকিস্তানের মধ্যে দ্বৈত কর বিলোপ ও আয়কর ফাঁকি রোধে সম্পাদিত চুক্তি সংশোধন সংক্রান্তব্যবস্হায় কেন্দ্রীয় মন্ত্রিসভার সায়

প্রধানমন্ত্রী শ্রীনরেন্দ্র মোদীর পৌরহিত্যে কেন্দ্রীয় মন্ত্রিসভা ভারত ও তাজিকিস্তানের মধ্যে দ্বৈতকর বিলোপ ও আয়কর ফাঁকি রোধে সম্পাদিত চুক্তি সংশোধন সংক্রান্ত ব্যবস্হায় অনুমোদনকরেছে। এই সমঝোতাটি বলবত হলে দু ’ দেশের মধ্যে দ্বৈত কর বিলোপ সংক্রান্ত চুক্তি অনুসারে করছাড়া অন্যান্য উদ্দেশ্যে আইন বলবতকারী বিভিন্ন সংস্হার সঙ্গে তথ্য আদান-প্রদানসহজ হবে।
বিচার-ব্যবস্থার ওপর জনসাধারণের আস্থা ও বিশ্বাসের কথা উল্লেখ করলেন প্রধানমন্ত্রী

দেশের বিচার-ব্যবস্থায় সাধারণ মানুষের আস্থা ও বিশ্বাস যে অপরিসীম সে কথা রবিবার, নয়াদিল্লিতে মুখ্যমন্ত্রী ও প্রধান বিচারপতিদের এক যৌথ সম্মেলনে তুলে ধরলেনপ্রধানমন্ত্রী শ্রী নরেন্দ্র মোদী। সম্মেলনে ভারতের প্রধান বিচারপতির ভাষণ প্রসঙ্গে প্রধানমন্ত্রী বলেন যে প্রধান বিচারপতির উদ্বেগের কারণ তিনি অনুধাবন করতে পেরেছেন। আগামীদিনে দেশের বিভিন্ন আদালতে ঝুলে থাকা মামলাগুলি সম্পর্কে চিন্তাভাবনা করে আশু সমাধানসূত্র বের করার উপায় অনুসন্ধানে সরকার ও বিচারবিভাগ একযোগে কাজ করে যাবে বলে তিনি আশা করেন। উল্লেখ্য, ভারতের প্রধান বিচারপতি তাঁর ভাষণে দেশের বিভিন্ন আদালতে নিষ্পত্তি না হওয়া প্রচুর মামলা এখনও পড়ে আছে বলে প্রধানমন্ত্রীর দৃষ্টি আকর্ষণ করেন। দেশের অপ্রচলিত আইনগুলিকে বাতিল করতে তাঁর সরকার যে বিশেষ উদ্যোগ গ্রহণ করেছে সে কথাও উল্লেখ করেন প্রধানমন্ত্রী তাঁর ভাষণে।
জনধন যোজনার তৃতীয় বর্ষপূর্তিতে দরিদ্র ও প্রান্তিক মানুষদের অভিনন্দন প্রধানমন্ত্রীর

জন ধন যোজনার আজ তৃতীয় বর্ষপূর্তি। আর্থিক অন্তর্ভুক্তির লক্ষ্যে এই ঐতিহাসিক কর্মসূচিরযাঁরা সুফল ভোগ করেছেন, তাঁদের সকলকেই অভিনন্দিত করছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “জন ধনযোজনার আজ তৃতীয় বর্ষপূর্তি। আমি অভিনন্দন জানাই দেশের কোটি কোটি সাধারণ মানুষকেবিশেষত, দরিদ্র জনসাধারণকে যাঁরা এই কর্মসূচির মাধ্যমে উপকৃত হয়েছেন। দরিদ্র,অবহেলিত এবং প্রান্তিক মানুষদের দেশের অর্থনৈতিক মূলস্রোতে সামিল করার লক্ষ্যে জনধন শুধুমাত্র এক বিপ্লবাত্মক কর্মসূচি মাত্র নয়, একইসঙ্গে তা এক ঐতিহাসিকআন্দোলনও। জন ধনযোজনা, সামাজিক সুরক্ষা কর্মসূচি, মুদ্রা এবং স্ট্যান্ড আপ ইন্ডিয়া কর্মসূচিরমাধ্যমে কোটি কোটি মানুষের আশা-আকাঙ্ক্ষাকে আমরা বাস্তবায়িত করে তুলেছি। দরিদ্র এবংপ্রান্তিক মানুষের জীবনে এক গুণগত পরিবর্তন তথা রূপান্তরসাধনের লক্ষ্যে আমাদের এই প্রচেষ্টাআরও বেশি শক্তি সঞ্চয় করেসচল থাকবে।” / …
ঔরঙ্গাবাদের রেল দুর্ঘটনায় প্রাণহানির ঘটনায় প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী মহারাষ্ট্রের ঔরঙ্গাবাদের রেল দুর্ঘটনায় প্রাণহানির ঘটনায় গভীর শোক প্রকাশ করেছেন। এক বার্তায় প্রধানমন্ত্রী বলেছেন, “ মহারাষ্ট্রের ঔরঙ্গাবাদে রেল দুর্ঘটনায় প্রাণহানির খবর শুনে আমি বেদনাহত। রেলমন্ত্রী শ্রী পীযূষ গোয়েলের সঙ্গে কথা হয়েছে। উনি পরিস্থিতির ওপর নজর রাখছেন। সম্ভাব্য সব রকমের সাহায্য করা হচ্ছে।“